b'\n_START_ARTICLE_\nMalka\n_START_PARAGRAPH_\nMalka (russisk: \xd0\x9c\xd0\xb0\xd0\xbb\xd0\xba\xd0\xb0), ogs\xc3\xa5 kaldt Balyksu (russisk: \xd0\x91\xd0\xb0\xd0\xbb\xd1\x8b\xd0\xba\xd1\x81\xd1\x83) er en flod i republikken Kabardino-Balkaria i Rusland. Den er en biflod til Terek fra venstre, og er 210\xc2\xa0km lang, med et afvandingsomr\xc3\xa5de p\xc3\xa5 10.000\xc2\xa0km\xc2\xb2, og en h\xc3\xb8jdeforskel fra kilder til udl\xc3\xb8b p\xc3\xa5 ca. 2.240 m. Malka har sine kilder i isbr\xc3\xa6erne, p\xc3\xa5 nordsiden af Elbrus, i Kaukasus, ca. 13 km nord\xc3\xb8st for toppen. Den st\xc3\xb8rste biflod er Baksan. Byen Prokhladnyj ligger ved Malka.'